ചികിത്സാ സഹായവും ഓണക്കിറ്റ് വിതരണവും തൊടുപുഴ: എസ്.എന്.ഡി.പി യോഗം ജനറല് സെക്രട്ടറി വെള്ളാപ്പള്ളി നടേശന്റെ ശതാബ്ദിയാഘോഷ ഗുരുകാരുണ്യം പദ്ധതിയുടെ ഭാഗമായി വൈദിക യോഗം സംസ്ഥാന പ്രസിഡന്റ് വൈക്കം ബെന്നി ശാന്തി നല്കുന്ന 84 പേര്ക്കുള്ള ചികിത്സാ സഹായവും 501 പേര്ക്കുള്ള ഓണക്കിറ്റും സ്കോളര്ഷിപ്പ് വിതരണവും നിര്വഹിച്ചു. വെങ്ങല്ലൂര് ചെറായിക്കല് സുബ്രഹ്മണ്യസ്വാമി ക്ഷേത്രത്തില് തൊടുപുഴ യൂണിയന് കണ്വീനര് വി. ജയേഷിന്റെ അദ്ധ്യക്ഷതയില് നടന്ന ചടങ്ങില് യൂണിയന് ചെയര്മാന് എ.ജി. തങ്കപ്പന് വിതരണോദ്ഘാടനം നിര്വഹിച്ചു. യൂണിയന് വൈസ് ചെയര്മാന് ഡോ. കെ. സോമന് മുഖ്യപ്രഭാഷണം നടത്തി. കല്ലൂര്ക്കാട് ശാഖാ സെക്രട്ടറി കെ.കെ. മനോജ് ഏറ്റുവാങ്ങി. പദ്ധതിയുടെ മൂന്നാംഘട്ട വിതരണമാണ് ഇന്നലെ നടന്നത്.